Bonifacius etc:a. Vniuersis christifidelibus presentes litteras inspecturis salutem etc:a. Et si quelibet loca sanctorum etc:a. Cupientes igitur, ut ecclesia parrochialis in Hartola (= Hattula) Aboensis diocesis, que circa partes Ruscinorum (!) infidelium sita ac in honorem et sub uocabulo eiusdem sancte crucis et sancte Anne dedicata existit, congruis honoribus frequentetur et ut christifideles ipsi eo libentius causa deuocionis confluant ad eandem, quo ad (= ex) hoc ibidem dono celesticis (!) gracie uberius conspexerint se refectos, de omnipotentis Dei misericordia et beatorum Petri et Pauli, apostolorum eius, auctoritate confisi omnibus uere penitentibus et confessis, qui in natiuitatis, circumcisionis, epyphanie, resurreccionis, ascensionis et corporis domini nostri Jhesu Christi, penthecostes ac natiuitatis, anunciacionis, purificacionis et assumpcionis beate Marie et natiuitatis sancti Johannis baptiste et apostolorum Petri et Pauli ac jnuencionis et exaltacionis sancte crucis et sancte Anne predictorum ac dedicacionis eiusdem ecclesie festiuitatibus et celebritate omnium sanctorum necnon per ipsarum natiuitatis, epyphanie, resurreccionis, ascensionis et corporis ac natiuitatis et assumpcionis beate Marie et natiuitatis sancti Johannis baptiste ac apostolorum Petri et Pauli predictorum festiuitatum octauas et per sex dies dictam festiuitatem penthecostes immediate sequentes eandem ecclesiam deuote uisitauerint annuatim, singulis uidelicet festiuitatum et celebritatis duos annos et totidem quadragenas, octauarum uero et sex dierum predictorum diebus, quibus ipsam ecclesiam deuote uisitauerint, ut prefertur, centum dies de iniunctis eis penitencijs misericorditer relaxamus. Volumus autem, quod, si alias uisitantibus dictam ecclesiam uel ad eius reparacionem seu fabricam manus porrigentibus adiutrices aut alias inibi pias elemosinas erogantibus seu alias aliqua alia indulgencia imperpetuum uel at certum tempus nondum elapsum duratura per nos concesssa fuerit, presentibus littere nullius existant roboris uel momenti. Datum Rome apud sanctum Petrum secundo kalendas decembris anno decimo. N. XVI. de Beneuento.